google/wiki40b huggingface dataset:
Manang Air

Manang Air Pvt. Ltd. er et  flyselskap i Nepal som oprererer charter med helikopter. Selskapet tok opp igjen virksomheten i 2014 etter tre års stans  som følge av det ene helikopteret, en MI-17 var  involvert i en ulykke .
Øystein Runde

Arbeid

Runde har tegnet og skrevet tegneserieromanen Soga om Olav Sleggja (2009) og skrevet manus til tegneseriealbumene Futen og tegneserieromanene De Fire Store, der Geir Moen illustrerte. Han har tegnet og vært medskaper av serieromanen Margarin, som han laget sammen med Kristopher Schau. Schau og Runde og deres felles venn Frode Hanssen lagde fra og med 2019 podcasten 80%. Runde er også kjent som skaperen av den humoristiske superhelttegneserien Bjartmann. Han samskrev og samtegnet den eksperimentelle tegneseriedokumentaren Moskva sammen med Ida Neverdahl.
Runde har laget kortfilm, skrevet for magasinet Rocky og delfinansiert den norske undergrunnsfilmen SINUS.
Han hadde manus og co-regi (med Torstein Jacobsen) på spillefilmen Last Christmas (2015)
I 2015 var Øystein Runde en av hovegjestene på Raptus tegneseriefestival.
John van 't Schip

Landslaget

Han deltok i flere internasjonale turneringer for Nederland. Han ble europamester i fotball i 1988.
Kalfatring

Kalfatring er i skipsterminologi betegnelsen for å drive natene (fylle mellomrommene mellom treplankene) i et fartøy. Tradisjonelt ble fyllet laget av stry og bek. Hensikten med å kalfatre et fartøy er å gjøre det vanntett. 
Med eldre båter eller skip hvor de gamle natene tas ut og en driver nye nater, heter prosessen omkalfatring, et begrep som i dag også brukes om «å gjøre helt om på» eller «å snu opp-ned på».
Veslefrikk - komponering med barn og unge

Veslefrikkprisen

Veslefrikkprisen er en årlig nasjonal komposisjonskonkurranse for barn i grunnskolealder.

Bakgrunn

Veslefrikk-konseptet har blitt til ved en idé av Eldar Skjørten, grunnlegger og eier av Musikkpedagogikk.no. Idéen er inspirert av Nysgjerrigper. I 2015 ble et av finaleverkene fra Veslefrikkprisen 2015 framført på prisutdelingen for Nysgjerrigper. I det første året Veslefrikk ble arrangert var over 2 000 barn involvert i å skape musikk, og 1761 av disse sendte inn til sammen 248 komposisjoner til Veslefrikkprisen 2016.
NM i friidrett 1951

Norgesmesterskapet i friidrett 1951 bestod av flere arrangementer som i 1951 kåret norgesmestere i friidrettsøvelsene.
Hovedmesterskapet ble arrangert på Bislett stadion i Oslo i perioden 17. til 19. august. 
Arrangør var Norges Friidrettsforbund.
Dette var første gang hovedmesterskapet for kvinner og menn ble holdt sammen.
Kongepokalvinnere ble Sverre Strandli og Jorun Askersrud. 
Se også NM i mangekamp 1951.
Undersøkelseskommisjonen av 1945

Undersøkelseskommisjonen av 1945 var en granskningskommisjon nedsatt av Stortinget i 1945 for å granske sivile og militære myndigheters handlinger i 1940. Ifølge mandatet skulle kommisjonen «undersøke Stortingets, Regjeringens, Høyesteretts, Administrasjonsrådets og sivile og militære myndigheters forhold før og etter 9.4.1940». Kommisjonen ble ledet av høyesterettsadvokat Gustav Heiberg, andre medlemmer var Arnold Holmboe, professor Ole Hallesby, jurist (senere høyesterettsdommer) Ernst Fredrik Eckhoff, Nils N. Thune (jurist, fylkesmann) og historikerne professor Arne Bergsgård, professor Sverre Steen og Helge Sivertsen.
Fem innstillinger med totalt ni bilag ble offentliggjort høsten 1946. Kommisjonen kritiserte regjeringen, spesielt utenriksminister Halvdan Koht, presidentskapet og stortingsrepresentantene. Administrasjonsrådet ble godtatt, mens Høyesteretts opptreden fikk full anerkjennelse. Kommisjonens rapporter danner basis for forståelsen av hva som skjedde på norsk side ved den tyske invasjonen i 1940.
Våttån

Reiseskildring fra 1774

I Gerhard Schønings reiseskildringer "Reise gjennom en deel af Norge" kan vi fra en reise han gjorde 23. mai 1774 lese følgende:
Østen for, eller i N.O. fra Lexviikens kirke, ligger et temmelig høit Biærg, kaldet Votta-Haugen, fordi her, i Ufreds Tiider, holdes en Votta eller Vare. Den 23de Maji giorde jeg dithen, i Selskab med Oberst Lieutenant Krog, en Spadser-tour, til Fots, og maatte passere en temmelig brat og vanskelig Vei, førend vi komme did op. Biærget er overalt bevoxet med skov, og Udsigten derfra er meget fri prægtig. Man kunde herfra see Staden Throndhjem ganske tydelig, og som man berettede, Grændse-Fiældene ved Suul eller deromkring. Det meeste af Lexviikens bygd, indslutte rundt om, paa de 3 siider, af skov-bevoxne Biærge, paa den fierde, af Havet eller Lexviik-Bugten saaes her underliggende, som et vidt udstrakt Theater, med adskillige Høie og dermed afvexlende Dolpe eller smaa Date derimellom.
You Spider

You Spider er et musikkalbum med The Jessica Fletchers, utgitt i 2007.
So Damn Happy

Bakgrunn

Unrequited (1975), der den ene siden besto av konsertopptak, var et øyeblikksbilde av hans karriere på den tiden. A Live One besto av konsertopptak fra 1970-tallet, skjønt utgitt i 1980, der mange av sangene overgikk hans tidligere studioinnspillinger. Dette er gode eksempler på at for Wainwright og mange andre musikere må enkelte sanger spilles over tid før de til slutt finner sin endelige form. Career Moves fra 1993 besto av sanger fra 1980-tallet og tidlig på 1990-tallet, foruten en håndfull nye sanger. BBC Sessions, utgitt i 1998, støttet seg på materiale fra hele hans lange karriere, blant annet sjeldne sanger fra 1970-tallet som «Prince Hal's Dirge» og «School Days».
So Damn Happy består av hovedsakelig sanger fra 1990-tallet, hovedsakelig fra hans studioalbum Grown Man (1995) med en del nye sanger, foruten den første skikkelige soloversjonen av «Tonya's Twirls», en typisk ironisk og bittersøt sang om Tonya Harding som han hadde spilt på konserter så tidlig som 1993. En sang som stikker seg ut er den nye «Something for Nothing», Wainwrights intelligente tirade mot fildeling.
På «You Never Phone» introduserer han med opplagt stolthet sin datter Martha Wainwright til å ta en munter duett med ham. En opplagt Wainwright roper ut i refrenget at «Det er Peter Frampton-tid!» Hans «Westchester County», en vakker og personlig sang om hans oppvekst, refererer han til som sin «country'n'eastern-sang». Den bittersøte og melankolsk-muntre «So Damn Happy» er også en sang som ruver. Med tanke på den opprivende albumet Last Man on Earth fra 2001 var kanskje denne lette og muntre konsertutgivelsen en nødvendig oppfølger.
Rundeholmen

Rundeholmen ligger i Opsangervatnet ved tettstedet Husnes i Kvinnherad kommune. Tilhører Bogsnes gård.
Holmen har fått tilnavnet Jonas Lie-holmen og Ja-holmen, da det var her forfatteren Jonas Lie fridde til sin kusine Thomasine Henriette Lie 1. mai 1853. Holmen er også omtalt som Trylleøen.
Holmen ble erklært som naturreservat 1. juni 1934, og plante- og dyrelivet ble fredet.
Skolens sangbok

Skolens sangbok er en skolesangbok utgitt av Mads Berg på Aschehoug i 1914. Boken dominerte sangundervisningen i norsk skole i store deler av det tyvende århundre. Boken kom i mange utgaver; nynorskutgaven kom ut under tittelen Skulesongbok, samlet opplag for begge utgavene skal ha vært rundt 1 million bøker.
Med et allsidig utvalg norske sanger har boken vært en formidler av den norske sangskatten, og ved å gi skolebarn felles kunnskap om norske sanger har den vært ansett som et element i den norske nasjonsbyggingen.

Annet

I 1946 gav Arild Sandvold ut boken Sangen har lysning med piano- eller orgelakkompagnement til de mest kjente melodiene i skolesangboka til Mads Berg.
Fenotypisk plastisitet

Fenotypisk plastisitet er evnen en organisme (genotype) har til å utvikle ulike fenotyper som en tilpasning til omgivelsene. Begrepet ble opprinnelig brukt om morfologiske trekk, men brukes nå om alle typer fenotypiske tilpasninger inkludert endringer i adferd.
Fenomenet er best kjent hos planter. Ulike vekstformer hos einer er et eksempel. Dersom den vokser på en fjelltopp, eller et annet sted med mye vind, har den en krypende vekst. På steder med lite vind er derimot veksten opprett og eineren får en søyleform.
Hos insekter er det mange eksempler på stor fenotypisk plastisitet. Mange bladlus skifter mellom vingeløse, partenogenetiske og vingede, tvekjønnede generasjoner. Vandregresshopper veksler mellom stasjonære former som lever alene, og vandreformer som opptrer i store svermer.
Hos sosiale insekter, som maur og bier, er det ingen genetisk forskjell mellom arbeidere og dronninger. Hos honningbien er det kostholdet som avgjør hvilken fenotype de ulike individene tilhører. Maurdronningen bruker feromoner for å hindre at nye dronninger utvikler seg.
Hos mange fisker er kjønn en fenotypisk egenskap, og bestemmes altså ikke genetisk. Blåstål lever i stimer med én hann og flere hunner. Hvis hannen dør eller forsvinner, skifter en av hunnene kjønn og overtar posisjonen til den gamle hannen.
Epigenetiske mekanismer er viktige for å gjøre fenotypisk plastisitet mulig. Påvirkning fra omgivelsene fører til at gener blir aktivert eller deaktivert så organismen blir bedre tilpasset miljøet.
Kongsten

Kongsten er et tettsted i byen Fredrikstad. Det ligger 7 minutter unna sentrum. Kongsten er et idyllisk sted med historie i umiddelbart nærhet. Som feks Kongsten fort og Gamlebyen.
Hvert år kommer det mange turister til Fredrikstad og veldig mange av de er innom Kongsten.
Kalsitt

Dobbeltbrytning

Dobbeltbrytning kan lett observeres i vannklare spaltestykker av kalsittkrystaller, som kalles dobbeltspat eller islandsspat. Lys som passerer gjennom disse vil bli spaltet i to stråler. Dette innebærer at man kan se et dobbeltbilde av en gjenstand, når man ser den gjennom spaltestykket. Kalsitt viser denne dobbeltbrytningen spesielt godt. Dobbelbrytningen ble oppdaget i 1669 av den danske fysikeren Erasmus Bartholin i kalsitt fra Island.
Wencheng

Wencheng (kinesisk: 文成县; pinyin: Wénchéng Xiàn) er et fylke i byprefekturet Wenzhou i provinsen Zhejiang i Folkerepublikken Kina.
Folketallet var på 372 451 innbyggere i 1999.
Diego Forlán

Bakgrunn

Både hans far og farfar hadde fortid innenfor fotball, og det ble naturlig for Diego Forlán å følge i deres fotspor.
Han er en av Uruguays mest kjente og profilerte personer. I 2007 ble hans familie utsatt for et kidnappingsforsøk.
Nialus

Utseende

Små, blanke, gjødselbiller, gjerne svarte. Kroppen er avlang og høyt hvelvet.

Levevis

Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.

Utbredelse

Gruppen er utbredt i Palearktis og Afrika.
Kortbane-VM i svømming 1999

Kortbane-VM i svømming 1999 ble arrangert i Hongkong 1. til 4. april 1999.
Turn under Middelhavslekene 1967

Turn under Middelhavslekene 1967. Turn var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var femte gangen som turn var med på programmet under Middelhavslekene. Det var åtte øvelser, sju individuelle og en lagkonkurranse, kun for menn. Italia ble beste nasjon med fem gullmedaljer foran Jugoslavia med tre.
Czech Airlines

Historie

Czech Airlines ble grunnlagt i 1923 som Československé Aerolinie av den tsjekkoslovakiske stat, og startet få uker senere opp flygninger mellom Praha og Bratislava. I forbindelse med at tyskerne okkuperte landet under andre verdenskrig opphørte flyselskapet. Da kommunistene tok over Tsjekkoslovakia etter krigens slutt ble det lagt ned forbud mot å operere vestlige flytyper, og å trafikkere vestligallierte lufthavner. Selskapet fikk da en flåte bestående utelukkende av sovjetiske fly.
Etter jernteppets fall på slutten av 1980-tallet gikk selskapet igjen til innkjøp av vestlige flytyper, som for eksempel Boeing 737. Ved oppløsningen av Tsjekkoslovakia til de to selvstendige landene Tsjekkia og Slovakia omprofilerte selskapet seg, og etablerte seg med det navnet det har i dag.

Destinasjoner

Czech Airlines har spesialisert seg på ruter til Øst-Europa og Midtøsten, og satser på å frakte passasjere fre Vest til Øst og omvendt via Praha.
Selskapet hadde også inntil nylig langdistanseruter til Nord-Amerika oprert med Airbus A310, men disse ble lagt når A310 ble faset ut.
Ellediller & krokofanter

Ellediller & krokofanter – En hyllest til Knutsen & Ludvigsen er et norsk musikkalbum som kom ut i 1996. Produksjonen var et samarbeid mellom Progress Records og NRK P3, og består av 14 Knutsen & Ludvigsen-sanger som diverse norske band har spilt inn cover-versjoner av.
Knutsen er medvirkende musiker på Israelvis’ fremføring av «Dyrevise», mens Ludvigsen medvirker på Pogo Pops’ innspilling av «Kanskje kommer kongen».
Hippolytos (drama)

Handling

Historien foregår i byen Troezen, hvor Athens konge Thesevs lever i ett års frivillig eksil etter å ha begått et drap. Thesevs uekte sønn Hippolytos har blitt oppfostret her hos kong Pittheus. Afrodite har forhekset Faidra (Thesevs’ hustru og Hippolytos stemor) til å forelske seg i Hippolytos, som hevn for at Hippolytos avviste Afrodite. Hippolytos dyrker jakt og ærer spesielt jaktens gudinne Artemis. Faidra blir syk av kjærlighetssorg, men hennes æresfølelse holder henne unna Hippolytos. Til slutt må hun betro seg til ammen, som i sin tur bryter sitt taushetsløfte og forteller det til Hippolytos. Han avviser Faidras kjærlighet, og Faidra tar sitt eget liv i skam. Thesevs tror at selvmordet skyldes vanære fordi Hippolytos har forgrepet seg på stemoren, noe som bestyrkes av et brev Faidra har etterlatt seg. Taushetsløfter fra flere av partene gjør at bare tilskuerne kjenner hele historien. Hippolytos forvises av faren, men blir dødelig såret av en okse. Artemis forklarer Thesevs hva som har skjedd, og far og sønn forlikes i sluttscenen, før Hippolytos dør.

Tema

Evripides skidrer en Hippolytos som nekter å ære gudinnen Afrodite, og filologen Albin Lesky karakteriserer dette som hybris – hovmod. Stykket skildrer også Faidra som en «dypt ulykkelig kvinne som ikke selv har skyld i sin tilstand. Gudene og skjebnen har kastet forelskelsen på henne. Sin egen skjebne kan ingen løpe fra, mente man i det gamle Hellas».

I senere kultur

Det samme mytologiske stoffet er benyttet av den romerske dikteren Seneca den yngre i tragedien Phaedra fra 54 e.Kr.
Skuespillet ble filmatisert i 1962 i en amerikansk innspilling med navnet Phaedra. Filmen ble regissert av Jules Dassin og med Melina Mercouri og Anthony Perkins i hovedrollene.
Bernard og Bianca

Handling

Historien handler om den lille foreldreløse jenta Penny som bor på barnehjem, men hun blir kidnappet av den onde Madame Medusa som bor på en husbåt ute i sumpene. Hun trenger et barn som er akkurat passe stort for å kunne senkes ned i en brønn hvor det ligger en verdifull diamant ved navn «Djevelens øye». Penny har det ikke bra ombord i husbåten og sender av sted en flaskepost med bønn om hjelp. Flaskeposten blir funnet av en liten internasjonal brigade som er i samme bygning som FN i New York. Her er det en mus fra alle land på jorden, akkurat som alle nasjoner er representert i FN. Sammen drar Bernard og den vakre miss Bianca av sted til sumpene for hjelpe Penny.

Utgitt

Bernard og Bianca ble gjenutgitt for visning på kinoene 16. desember 1983 og 17. mars 1989. Den ble utgitt på video som VHS og Laserdisc 16. september 1992 og 8. januar 1999. Utgivelse på DVD var 20. mai 2003.
1956 Grand Canyon kollisjon i luften

Grand Canyon flykollisjon fant sted på lørdag 30. juni 1956 da en United Airlines Douglas DC-7 kolliderte med en Trans World Airlines Lockheed L-1049 Super Constellation over Grand Canyon i Grand Canyon nasjonalpark. Kollisjonen førte til at begge fly havarerte. Alle 128 om bord i begge fly omkom. Dette var den første ulykken med flere enn 100 omkomne, og førte til omfattende endringer i flykontrollen i USA. Stedet hvor ulykken skedde er blitt utpekt som et Nasjonalt historisk landemerke.
Rififikupp

Rififikupp kalles innbrudd der forøvere tar seg inn gjennom taket til lokaler i den hensikt å stjele eller rane. Også ranskupp som gjennomføres ved at forøverne (forsiktig og uten å utløse alarm) tar seg inn i lokaler gjennom vegger eller gulv, kalles gjerne for rififikupp.
Rififikuppet er oppkalt etter Auguste Le Bretons roman Du rififi chez les hommes (1954).
Rondane

Geologi

Rondane består utelukkende av kvartsittskifer fra prekambrium, som er skjøvet over grunnfjellet under. Bergarten forvitrer langsomt, med et næringsfattig jordsmonn og en lite artsrik flora som følge.

Turisme

Rondane er et av landets mest besøkte områder for fot- og fjellturisme både sommer og vinter, Det finnes en rekke merkede ruter, med utgangspunkt i DNT-hyttene Rondvassbu og Bjørnhollia i sør, samt den private Dørålseter i nord. Det finnes også flere hoteller i området rundt, foruten flere hytteområder. Rondane nasjonalpark ble opprettet 1962 og utvidet 2003. Etter utvidelsen strekker parken seg betydelig ut over kjerneområdet, spesielt i sør.
Ledelse

Ledelse betegner den styrende delen av en leders arbeide. Lederen har normalt det øverste ansvaret i en virksomhet. 
En skiller mellom operativ (daglig) ledelse og formell ledelse (d.v.s juridisk ledelse). I en bedrift vil en operativ ledelse være «daglig leder», mens formell juridisk leder eller ansvarlig vil være «styreleder». Ledelse vil si å lede en virksomhet eller organisasjon etter de mål som er satt av virksomhetens/organisasjonens øverste organ. 
Type ledelse kan sies å være situasjonsbetinget. En skiller mellom autoritær – inkluderende/delegerende og teamledelse. Situasjonen avgjør type ledelse som velges. Innen operativ ledelse vil, i en gitt situasjon, autoritær ledelse være å foretrekke (militære o.l). Denne type ledelse stiller store krav til faglig dyktighet, praktisk trening og lederegenskaper.
Det finnes endel sentrale teorier om ledelse som for eksempel: Fiedlers samspillsteori (contingency), Bales skille mellom sosioemosjonell og taskledelse, great person theory, ledelse som transformasjon og transaksjon.

Ledelse i stat og kommune

Når det gjelder ledelse i statlige virksomheter, se Plattform for ledelse i staten (ledelsesplattform).
Kommunesektorens interesse- og arbeidsgiverorganisasjon (KS) har laget en policy for god ledelse i kommunesektoren (Kommuneforlaget 2008).
Neomaniola

Utseende

En middelsstor (vingespenn ca. 40 millimeter), brun sommerfugl med avrundede vinger. Forvingen har et oransje tverrbånd med en rad av små øyeflekker, den største ved vingespissen.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Arten er kjent fra Bolivia og Argentina.
Fudanuniversitetet

Fudanuniversitetet (kinesisk: 复旦大学, Fùdàn Dàxué, ofte bare 复旦, Fudan) er et av Folkerepublikken Kinas ledende universiteter. Det ligger i Shanghai. Universitetet går tilbake til 1905, da Fudan College (复旦公学) ble grunnlagt. Det ble oppgradert til universitet i 1917.

Historie

Med unntak av en periode under den andre sino-japanske krig har universitetet hele tiden ligget i Shanghai. Fra 1937 til 1945 tok det under krigen tilflukt i Chongqing dypt inne i det kinesiske innlandet. 
De to kinesiske skrifttegnene (復旦) ble valgt av en av det moderne Kinas mest kjente skolemenn, jesuittpresten Ma Xiangbo (马相伯), fra et fyndord i de konfucianske klassikere (Analektene 19,6: 《尚書大傳•虞夏傳》 Shàngshū Dàzhuàn Yú-Xiàzhuàn – 日月光華，旦復旦兮。 Rìyuè guānghuá, dàn fù dàn xī).  Pater Ma Xiangbo var Fudans første rektor (1905–1906) og rektor også i revolusjonstiden (1910–1912). 
Fudan kan faktisk spore sin eksistens tilbake til en uenighet mellom pater Ma Xiangbo og ledelsen for Shanghais jesuitter. Pater Ma hadde i 1903 stiftet og blitt leder for det katolske Aurora-instituttet (som etter få år ble universitet). Det ble endringer i skoleledelsen, og i 1905 trakk Ma seg fra presidentvervet ved Aurora-akademiet, og sluttet seg til 128 studenter som hadde stemt imot de endringer som de franske jesuittene hadde innført. De opprettet derfor en ny skole, som etterhvert ble til Fudanuniversitetet.
I 1952, etter kommunistenes maktovertagelse, ble Aurora-universitetet tvunget til å stenge, men slik at det ble inkorporert i de læreinstitusjoner som de nye myndigheter hadde tatt kontroll med og ønsket skulle fortsette. En stor del av Aurora ble dermed inkorporert i Fudan. (Den medisinske delen av Aurora, en del som gikk tilbake til 1909, ble del av Shanghais medisinske universitet, som ble del av Fudan i 2000). Universitetet fikk samme år (1952) tilført helt eller delvis ni andre universiteter eller institutter for høyere utdannelse. 
Fudan var i 1952 det første universitet i Kina som ble justert av det nye styre slik at det fulgte en utdannelsesmodell etter forbilde fra Sovjetunionen. 
Etter kulturrevolusjonen fikk Fudan utvikle seg i en mer moderne retning, og vant i nasjonalt og internasjonalt ry.
I april 2000 ble Shanghai medisinske universitet slått sammen med Fudan.

Samarbeid med Norge

Den norske private høyskolen BI har hatt studietilbud ved Fudan siden midt i 1990-årene. Det er etablert en norsk satellittcampus hvor BI tilbyr studier for kinesiske studenter, og for norske og utenlandske studenter som ønsker å lære mer om næringsliv og økonomi i Asia. De siste årene har også andre norske læresteder benyttet denne fasiliteten, deriblant Universitetet i Oslo.
Ullerål menighet

Ullerål menighet eller Ullerål sokn ligger i Ringerike prosti og omfatter Ullerål kirke på nordsiden av Hønefoss.
Geografisk grenser området til Haug menighet i øst, Ådal menighet i nord, Norderhov og Ask menighet vest og Hønefoss menighet i sør.
Fylkesvei 1220

Fylkesvei 1220 går mellom Velund og Paulsrud i Rakkestad kommune. Veien er 10,0 km lang.
Frem til 2019 hadde veien betegnelsen Fylkesvei 655.
Chur

Samferdsel

Jernbanestasjonen i Chur er et viktig knutepunkt. Her ender den normalsporede banen fra St. Margrethen ved Bodensee og som trafikkeres av Schweizerischen Bundesbahnen (SBB) og man kan stige om til meterspornettet til Rhätische Bahn som har sitt hovedkontor her. Dette selskapet har det største smalsporede jernbanenettet i Sveits og som blant annet betjener byer som Davos og St. Moritz. Selskapet driver også Bernina-ekspressen til Tirano i Italia og Glacier-ekspressen fra St. Moritz til Andermatt. Autobahn 13 (E43) fra St. Margrethen til Bellinzona i kantonen Tessin som er en av de to viktigste nord-sør forbindelser gjennom Sveits, passerer Chur og gir helårs vegforbindelse over Alpene gjennom San Bernardino-tunnelen som ligger på ca. 1600 moh. Sommerstid kan man også kjøre den gamle veien som har sitt høyeste punkt på 2063 moh.
Indiana Jones og de fordømtes tempel

Handling

Filmen starter med at Indiana Jones prøver å gjennomføre en byttehandel mellom seg og den kinesiske mafiaen på en bar i Shanghai. Indy blir forgiftet, men klarer å få tak i motgiften og flykter fra baren sammen med sangeren Willie Scott (Kate Capshaw) ved hjelp av gategutten Short Round (Ke Huy Quan). De flykter i et fly, men det styrter i Himalaya, og de havner i indisk landsby som har  fått frastjålet deres hellig stein. I tillegg er alle barna i landsbyen blitt kidnappet på mystisk vis.
Miluo (Yueyang)

Miluo (kinesisk: 汨罗; pinyin: Mìluó) er et byfylke i provinsen Hunan i Folkerepublikken Kina. Det ligger under byprefekturet Yueyang.
Befolkningen var på 700 665 innbyggere i 1999.

Kulturminner

Kommunistlederen Ren Bishis historiske bolig (Ren Bishi guju, 任弼时故居) og Quzitempelet (Quzi ci, 屈子祠) (Quzi = Qu Yuan 屈原) er oppførte på Folkerepublikken Kinas liste over kulturminner.

Økonomi

I fylket bygges Miluo kullkraftverk ut med 1.200 MW effekt.

Jernbane

Beijing-Hongkong høyhastighetsjernbane har stoppested her.